**LĒMUMS**

Liepājā

|  |  |
| --- | --- |
| 2022.gada 22.decembrī |  Nr.437/16(prot. Nr.16, 13.§) |

Par dalību kopīgā iepirkumā par

atkritumu apsaimniekotāja izvēli

un iepirkuma komisijas izveidi

Saskaņā ar Atkritumu apsaimniekošanas valsts plānu 2021.-2028.gadam Dienvidkurzemes atkritumu apsaimniekošanas reģionā ietilpst Liepājas valstspilsēta, Dienvidkurzemes novads un Saldus novads.

Pamatojoties uz likuma “Par pašvaldībām” 15.panta pirmās daļas 1.punktu, Atkritumu apsaimniekošanas likuma 18.pantu, Publisko iepirkumu likuma 24.pantu, ņemot vērā, ka Liepājas valstspilsētas, Dienvidkurzemes un Saldus novada pašvaldības ir vienojušās par piedalīšanos kopīgā iepirkumā par atkritumu apsaimniekotāja izvēli, kurš veiks sadzīves atkritumu un mājsaimniecībās radīto būvniecības atkritumu savākšanu, pārkraušanu, šķirošanu un uzglabāšanu attiecīgajās pašvaldībās, lai īstenotu kopīgu iepirkuma procedūru, ir nepieciešams izveidot iepirkuma komisiju, kas izstrādās konkrētā iepirkuma nolikumu un veiks publisko iepirkumu par atkritumu apsaimniekotāja (operatora) izvēli atbilstoši Latvijas Republikas normatīvajiem aktiem. Izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 15.decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Piedalīties vienotā iepirkumā par atkritumu apsaimniekotāja izvēli, kurš veiks sadzīves atkritumu un mājsaimniecībās radīto būvniecības atkritumu savākšanu, pārkraušanu, šķirošanu un uzglabāšanu Liepājas valstspilsētas pašvaldības teritorijā.

2. Izveidot Vienotā iepirkuma komisiju šādā sastāvā:

Komisijas priekšsēdētājs - Ronalds Fricbergs, Liepājas valstspilsētas pašvaldības izpilddirektors.

Komisijas locekļi:

Aivars Galeckis, Dienvidkurzemes novada pašvaldības domes priekšsēdētāja vietnieks;

Dace Liepniece-Liepiņa, Liepājas pilsētas pašvaldības iestādes “Liepājas pilsētas pašvaldības administrācija” Vides nodaļas vadītāja;

Kristaps Osis, Saldus novada pašvaldības izpilddirektors;

Māris Grīnfelds, SIA “Liepājas RAS” vecākais eksperts ražošanas jautājumos;

Mārtiņš Tīdens, Liepājas valstspilsētas pašvaldības izpilddirektora vietnieks (īpašumu jautājumos).

Komisijas sekretāre - Andra Kalniņa, Liepājas pilsētas pašvaldības iestādes “Liepājas pilsētas pašvaldības administrācija” Publisko iepirkumu daļas vadītāja.

3. Uzdot Vienotā iepirkuma komisijai trīs mēnešu laikā no lēmuma pieņemšanas izstrādāt iepirkuma nolikumu, saskaņā ar kuru tiks veikts publiskais iepirkums par atkritumu apsaimniekotāja izvēli, kurš veiks sadzīves atkritumu un mājsaimniecībās radīto būvniecības atkritumu savākšanu, pārkraušanu, šķirošanu un uzglabāšanu pašvaldības teritorijā.

4. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Juridiskajai daļai, Vienotā iepirkuma komisijai, Dienvidkurzemes novada pašvaldībai, Saldus novada pašvaldībai |